На основу члана 8. Закона о буџету Републике Србије за 2025. годину („Службени гласник РС”, број 94/24) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О УТВРЂИВАЊУ ПРОГРАМА ФИНАНСИРАЊА ПРОЈЕКАТА ОД ЈАВНОГ ИНТЕРЕСА КОЈЕ РЕАЛИЗУЈУ УДРУЖЕЊА СА ТЕРИТОРИЈА ИЗРАЗИТО НЕДОВОЉНО РАЗВИЈЕНИХ ОПШТИНА (ЈЕДИНИЦЕ ЛОКАЛНЕ САМОУПРАВЕ ИЗ ЧЕТВРТЕ ГРУПЕ) У 2025. ГОДИНИ

Члан 1.

Овом уредбом утврђује се Програм финансирања пројеката од јавног интереса које реализују удружења са територија изразито недовољно развијених општина (јединице локалне самоуправе из четврте групе) у 2025. години, који је одштампан уз ову уредбу и чини њен саставни део.

Члан 2.

Пријава пројеката који се финансирају у складу са овом уредбом подноси се на прописаним обрасцима, и то: Обрасцу 1 – Предлог пројекта, Обрасцу 2 – Буџет пројекта, Обрасцу 3 – Наративни приказ буџета пројекта и Обрасцу 4 – Биографија, који се попуњава биографијама лица ангажованих на пројекту, који су одштампани уз ову уредбу и чине њен саставни део.

Члан 3.

Ова уредба ступа на снагу осмог дана од дана објављивања у ,,Службеном гласнику Републике Србије”.

05 Број: 110-10488/2025

У Београду, 2. октобра 2025. године

ВЛАДА

ПРЕДСЕДНИК

проф. др Ђуро Мацут, с.р.